**თავი II**

**2019 წლის იანვარ-მარტის მაკროეკონომიკური მიმოხილვა**

**ეკონომიკური ზრდა**

საქართველოს სტატისტიკის ეროვნული სამსახურის წინასწარი შეფასებით, 2019 წლის მარტში წინა წლის შესაბამის პერიოდთან შედარებით რეალური მთლიანი შიდა პროდუქტის ზრდამ 6.0 პროცენტი, ხოლო I კვარტალის საშუალო რეალურმა ზრდამ 4.7 პროცენტით განისაზღვრა. რეალური მშპ-ს ზრდის ტემპი იანვარში 3.5 პროცენტი, ხოლო თებერვალში 4.6 პროცენტი დაფიქსირდა.

**ფასები**

2019 წლის მარტში წლიური ინფლაციის დონემ 3.7 პროცენტი შეადგინა (2019 წლის მარტი 2018 წლის მარტთან შედარებით).

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე: სურსათისა და უალკოჰოლო სასმელების ჯგუფზე ფასების 4.8 პროცენტიანი მატება დაფიქსირდა, რაც 1.5 პროცენტული პუნქტით აისახა წლიური ინფლაციის მაჩვენებელში; ალკოჰოლური სასმელები, თამბაქო: ფასები გაიზარდა 20.8 პროცენტით, რაც წლიურ ინფლაციაზე 1.36 პროცენტული პუნქტით აისახა; დასვენება, გართობა და კულტურა: ფასები გაიზარდა 6.7 პროცენტით, რაც წლიურ ინფლაციაში 0.38 პროცენტული პუნქტი შეადგინა; ჯანმრთელობის დაცვა: ფასები გაიზარდა 3.6 პროცენტით, რაც 0.3 პროცენტული პუნქტით აისახა მთლიან ინდექსის ზრდაში.

**გაცვლითი კურსი**

2019 წლის მარტში 2018 წლის დეკემბერთან შედარებით ლარის გაცვლითი კურსი აშშ დოლარის მიმართ 0.6 პროცენტით გაუფასურდა და 2.69 ლარი შეადგინა ერთ აშშ დოლარზე. ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, გაუფასურდა 0.9 პროცენტით.

**მონეტარული აგრეგატები**

2019 წლის მარტში 2018 წლის მარტთან შედარებით M3 ფართო ფულის აგრეგატი 18.3 პროცენტით გაიზარდა და 21 004.2 მლნ ლარი შეადგინა, ხოლო M2 ფულის მასა 18.8 პროცენტით გაიზარდა და 9 770.0 მლნ ლარის დონეზე დაფიქსირდა.

2019 წლის მარტში მთლიანი დეპოზიტები 18.9 პროცენტით გაიზარდა, მათ შორის დეპოზიტები ეროვნულ ვალუტაში 20.7 პროცენტით, ხოლო დეპოზიტები უცხოურ ვალუტაში 17.9 პროცენტით გაიზარდა.

2019 წლის მარტში, წინა წლის დეკემბერთან შედარებით დოლარიზაციის კოეფიციენტი 0.6 პროცენტული პუნქტით შემცირდა და 61.5 პროცენტს გაუტოლდა. ამავე პერიოდში 0.2 პროცენტული პუნქტით გაიზარდა სესხების დოლარიზაციის კოეფიციენტი და 56.9 პროცენტი შეადგინა.

**საგარეო სექტორი**

2019 წლის იანვარ-მარტში საქართველოში საქონლით საგარეო სავაჭრო ბრუნვამ 2 807.3 მლნ აშშ დოლარი შეადგინა, რაც წინა წლის შესაბამის მაჩვენებელზე 0.1 პროცენტით ნაკლებია; აქედან ექსპორტი 826.0 მლნ აშშ დოლარს შეადგენს (12.8 პროცენტით მეტი), ხოლო იმპორტი 1 981.3 მლნ აშშ დოლარს (4.7 პროცენტით ნაკლები). საქართველოს უარყოფითმა სავაჭრო ბალანსმა 2019 წლის იანვარ-მარტში 1 155.3 მლნ აშშ დოლარი შეადგინა, რაც საგარეო სავაჭრო ბრუნვის 41.2 პროცენტია.

2019 წლის პირველ კვარტალში საქართველოს უმსხვილესი სავაჭრო პარტნიორი ევროკავშირია, რომლის წილი მთლიან საქონელბრუნვაში 24.9%-ს შეადგენს. უმსხვილეს სავაჭრო პარტნიორებში აგრეთვე შედის თურქეთი (13.3%), რუსეთი (11.6%), აზერბაიჯანი (9.7%) და ჩინეთი (9.2%).

მთლიან ექსპორტში ევროკავშირის წილი 23.7%-ია. რუსეთის 16.4%, შემდეგ მოდიან აზერბაიჯანი 10.3%, ბულგარეთი 8.2%, სომხეთი 7.6% და უკრაინა 7.5%.

სასაქონლო ჯგუფების მიხედვით ექსპორტში პირველ ადგილზეა სპილენძის მადნები და კონცენტრატები 16.4 პროცენტით, მომდევნო ადგილებს იკავებენ: მსუბუქი ავტომობილები 12.0%, ფეროშენადნობები 11.6%, მედიკამენტები 6.3%, ყურძნის ნატურალური ღვინოები 5.9% და ა.შ.

მთლიან იმპორტში ევროკავშირის წილი 25.3%-ია. თურქეთის 16.0%. შემდეგ მოდიან ჩინეთი 11.2%, რუსეთი 9.7%, აზერბაიჯანი 9.5% და აშშ 4.7%.

იმპორტის სასაქონლო სტრუქტურაში პირველ ადგილზე ნავთობი და ნავთობპროდუქტებია, რომელსაც მთლიან იმპორტში 7.6 პროცენტიანი წილი უკავია. შემდეგ მოდის: ნავთობის აირები 6.6%, სპილენძის მადნები და კონცეტრატები 6.1%, მსუბუქი ავტომობილები 6.0%, სამკურნალო საშუალებები 4.5% და სხვა.

*ევროკავშირის ქვეყნებთან ვაჭრობაში*

ექსპორტის 6.4%-იან კლებაში მთავარი წვლილი შეიტანა ნავთობმა (95.0%-იანი კლება), სასუქებმა (44.2%-იანი კლება), თხილმა (61.0%-იანი კლება). ზრდის მიმართულებით მთავარი წვლილი შეიტანა მადნებმა და სპილენძის კონცენტრატებმა (21.8%-იანი ზრდა), ტურბორეაქტიულმა ძრავებმა (174.5%-იანი ზრდა), მსუბუქმა ავტომობილებმა (134.5%-იანი ზრდა).

იმპორტის 17.8%-იან კლებაში მთავარი წვლილი შეიტანა ერთჯერადმა ფაქტორებმა, ტურბორეაქტიულმა ძრავებმა (99.8%-იანი კლება), საატრაქციონე საქონელმა (77.6%-იანი კლება), შაქარმა (62.6%-იანი კლება). ზრდის მიმართულებით მთავარი წვლილი შეიტანა სამკურნალო საშუალებებმა (13.8%-იანი ზრდა), სხვადასხვა მექანიზმებმა (237.0%-იანი ზრდა), ჰიდროტურბინებმა (212.9%-იანი ზრდა)

*თურქეთთან ვაჭრობაში*

ექსპორტის 33.0%-იან კლებაში მთავარი წვლილი შეიტანა მადნებმა და სპილენძის კონცენტრატებმა (61.5%-იანი კლება), ცხიმებმა (83.5%-იანი კლება), ფეროშენადნობებმა 43.1%-იანი კლება). ზრდის მიმართულებით მთავარი წვლილი შეიტანა ფოლადის ნახევარფაბრიკატებმა (59.4%-იანი ზრდა), ბლუზებმა და პერანგებმა (141.0%-იანი ზრდა), კოსტუმებმა და კომპლექტებმა (93.6%-იანი ზრდა).

იმპორტის 0.7%-იან ზრდაში მთავარი წვლილი შეიტანა სამკურნალო საშუალებებმა (102.7%-იანი ზრდა), მეტალოკონსტრუქციებმა (51.9%-იანი ზრდა), ნავთობმა (187.0%-იანი ზრდა). კლების მიმართულებით მთავარი წვლილი შეიტანა მსუბუქმა ავტომობილებმა (49.8%-იანი კლება), შავი ლითონის მილებმა (28.6%-იანი კლება), შავი ლითონის სხვა ნაწარმმა (58.2%-იანი კლება).

*რუსეთთან ვაჭრობაში*

ექსპორტის 37.6%-იან ზრდაში მთავარი წვლილი შეიტანა ცენტრიფუგებმა (688.2%-იანი ზრდა), სამკურნალო საშუალებებმა (449.6%-იანი ზრდა), ყურძნის ნატურალურმა ღვინოებმა (23.5%-იანი ზრდა). კლების მიმართულებით მთავარი წვლილი შეიტანა თხილმა (50.2%-იანი კლება), მზესუმზირამ (68.7%-იანი კლება), პომიდორმა (65.9%-იანი კლება).

იმპორტის 9.9%-იან კლებაში მთავარი წვლილი შეიტანა ნავთობმა (26.2%-იანი კლება), ხორბალმა (38.3%-იანი კლება), მანქანების სპეციფიკური მასალები (95.0%-იანი კლება). ზრდის მიმართულებით მთავარი წვლილი შეიტანა კოქსმა (27.0%-იანი ზრდა), ნავთობის აირებმა (25.0%-იანი ზრდა), ბოცებმა და ბოთლებმა (60.0%-იანი ზრდა).

**ფულადი გზავნილები**

 2019 წლის პირველ კვარტალში წმინდა ფულადი გზავნილები წინა წლის შესაბამის პერიოდთან შედარებით 8.4 პროცენტით გაიზარდა და 327.8 მლნ აშშ დოლარი შეადგინა (25.4 მლნ აშშ დოლარით მეტი). წმინდა ფულადი გზავნილები გაიზარდა საბერძნეთიდან 23.4 პროცენტით და 53.0 მლნ აშშ დოლარი შეადგინა (10.1 მლნ აშშ დოლარით მეტი), აშშ-დან 24.6 პროცენტით და 38.7 მლნ აშშ დოლარი შეადგინა (7.6 მლნ აშშ დოლარით მეტი), საბერძნეთიდან 10.8 პროცენტით და 41.3 მლნ აშშ დოლარი შეადგინა (4.0 მლნ აშშ დოლარით მეტი).

 **ტურიზმი**

 2019 წლის პირველ კვარტალში, საქართველოს 1 618 ათასი საერთაშორისო ვიზიტორი ეწვია (2018 წლის პირველი კვარტლის მონაცემებით, ვიზიტორების რაოდენობა 1 582 ათასს შეადგენდა), რაც გასული წლის ანალოგიურ მონაცემს 2.2 პროცენტით აღემატება (წყარო: საქართველოს ტურიზმის ეროვნული ადმინისტრაცია).

 ტურიზმიდან მიღებულმა შემოსავლებმა 578.4 მლნ აშშ დოლარი შეადგინა, რაც 5.0 პროცენტით (27.7 მლნ აშშ დოლარით მეტი) აღემატება გასული წლის მაჩვენებელს (წყარო: საქართველოს ეროვნული ბანკი).

**ინფორმაცია საქართველოს 2019 წლის იანვარ-მარტის ნაერთი ბიუჯეტის
 შემოსავლების შესრულების შესახებ**

2019 წლის იანვარ-მარტის ნაერთი ბიუჯეტის შემოსავლების საპროგნოზო მაჩვენებელი განისაზღვრა 2 845 061.5 ათასი ლარით, საანგარიშო პერიოდში მობილიზებულ იქნა 2 958 392.9 ათასი ლარი, ანუ საპროგნოზო მაჩვენებლის 104.0%.

**გადასახადების**  საპროგნოზო მაჩვენებელი განისაზღვრა 2 577 700.0 ათასი ლარით, საანგარიშო პერიოდში მობილიზებულ იქნა 2 592 049.5 ათასი ლარი, ანუ საპროგნოზო მაჩვენებლის 100.6%.

**გრანტების** საპროგნოზო მაჩვენებელი განისაზღვრა 113 380.5 ათასი ლარით, საანგარიშო პერიოდში მობილიზებულ იქნა 178 101.1 ათასი ლარი, ანუ საპროგნოზო მაჩვენებლის 157.1

**სხვა შემოსავლების**  საპროგნოზო მაჩვენებელი განისაზღვრა 153 981.0 ათასი ლარით, საანგარიშო პერიოდში მობილიზებულ იქნა 188 242.3 ათასი ლარი, ანუ საპროგნოზო მაჩვენებლის 122.3%.

**არაფინანსური აქტივების** კლებიდან მობილიზებულ იქნა 37 330.3 ათასი ლარი, რაც საპროგნოზო მაჩვენებლის (30 800.0 ათასი ლარი) 121.2%-ია.

**ფინანსური აქტივების** კლებიდან მობილიზებულ იქნა 7 038.8 ათასი ლარი, რაც საპროგნოზო მაჩვენებელის (4 500.0 ათასი ლარი) 156.4%-ია.

**2019 წლის იანვარ-მარტის ნაერთი ბიუჯეტის შემოსავლების**

**შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
| **შემოსავლები** | **2,845,061.5** | **2,958,392.9** | **113,331.4** | **104.0** |
|  **გადასახადები** | **2,577,700.0** | **2,592,049.5** | **14,349.5** | **100.6** |
| საშემოსავლო გადასახადი | 816,000.0 | 817,252.7 | 1,252.7 | 100.2 |
| მოგების გადასახადი | 248,000.0 | 279,166.6 | 31,166.6 | 112.6 |
| დამატებული ღირებულების გადასახადი | 1,146,000.0 | 1,092,486.2 | -53,513.8 | 95.3 |
| აქციზი | 300,000.0 | 285,377.2 | -14,622.8 | 95.1 |
| იმპორტის გადასახადი | 21,000.0 | 15,540.8 | -5,459.2 | 74.0 |
| ქონების გადასახადი | 6,700.0 | 4,148.3 | -2,551.7 | 61.9 |
| სხვა გადასახადი | 40,000.0 | 98,077.8 | 58,077.8 | 245.2 |
| **გრანტები** | **113,380.5** | **178,101.1** | **64,720.6** | **157.1** |
| **სხვა შემოსავლები** | **153,981.0** | **188,242.3** | **34,261.9** | **122.3** |

**ინფორმაცია საქართველოს 2019 წლის იანვარ-მარტის სახელმწიფო ბიუჯეტის**

**შემოსავლების შესრულების შესახებ**

2019 წლის იანვარ-მარტის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 2 461 145.5 ათასი ლარით, საანგარიშო პერიოდში მობილიზებულ იქნა 2 580 026.0 ათასი ლარი, ანუ საპროგნოზო მაჩვენებლის 104.8%.

**2019 წლის იანვარ-მარტის სახელმწიფო ბიუჯეტის შემოსავლების**

**შესრულების მაჩვენებლები**

 *ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** |  **+/-**  | **%** |
|  **შემოსავლები** | **2,461,145.5** | **2,580,026.0** | **118,880.5** | **104.8** |
| გადასახადები | 2,298,400.0 | 2,316,502.1 | 18,102.1 | 100.8 |
| გრანტები | 94,546.5 | 177,131.8 | 82,585.3 | 187.3 |
| სხვა შემოსავლები | 68,199.0 | 86,392.1 | 18,193.1 | 126.7 |

**გადასახადების**  საპროგნოზო მაჩვენებელი განისაზღვრა 2 298 400.0 ათასი ლარით, საანგარიშო პერიოდში მობილიზებულ იქნა 2 316 502.1 ათასი ლარი, ანუ საპროგნოზო მაჩვენებლის 100.8%.

სახელმწიფო ბიუჯეტში გადასახადების მობილიზაციის მდგომარეობა ცალკეული სახეების მიხედვით შემდეგია:

* საშემოსავლო გადასახადის სახით მობილიზებულია 753 426.0 ათასი ლარი, რაც საპროგნოზო მაჩვენებლის (760 000.0 ათასი ლარი) 99.1%-ია.
* მოგების გადასახადის სახით მობილიზებულია 279 166.6 ათასი ლარი, რაც საპროგნოზო მაჩვენებლის (248 000.0 ათასი ლარი) 112.6%-ია.
* დამატებული ღირებულების გადასახადის სახით მობილიზებულია 884 913.8 ათასი ლარი, რაც საპროგნოზო მაჩვენებლის (929 400.0 ათასი ლარი) 95.2%-ია.
* აქციზის სახით მობილიზებულია 285 377.2 ათასი ლარი, რაც საპროგნოზო მაჩვენებლის (300 000.0 ათასი ლარი) 95.1%-ია.
* იმპორტის გადასახადის სახით მობილიზებულია 15 540.8 ათასი ლარი, რაც საპროგნოზო მაჩვენებლის (21 000.0 ათასი ლარი) 74.0%-ია.
* სხვა გადასახადის სახით მობილიზებულია 98 077.8 ათასი ლარი.

**2019 წლის იანვარ-მარტის სახელმწიფო ბიუჯეტის საგადასახადო შემოსავლების შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
|  **გადასახადები** | **2,298,400.0** | **2,316,502.1** | **18,102.1** | **100.8** |
|  საშემოსავლო გადასახადი | 760,000.0 | 753,426.0 | -6,574.0 | 99.1 |
|  მოგების გადასახადი | 248,000.0 | 279,166.6 | 31,166.6 | 112.6 |
|  დამატებული ღირებულების გადასახადი | 929,400.0 | 884,913.8 | -44,486.2 | 95.2 |
|  აქციზი | 300,000.0 | 285,377.2 | -14,622.8 | 95.1 |
|  იმპორტის გადასახადი | 21,000.0 | 15,540.8 | -5,459.2 | 74.0 |
|  სხვა გადასახადი | 40,000.0 | 98,077.8 | 58,077.8 | 245.2 |

**გრანტების** საპროგნოზო მაჩვენებელი განისაზღვრა 94 546.5 ათასი ლარით, საანგარიშო პერიოდში მობილიზებულ იქნა 177 131.8 ათასი ლარი (მათ შორის, „საქართველოს 2019 წლის სახელმწიფო ბიუჯეტის შესახებ“ საქართველოს კანონის 35-ე მუხლის შესაბამისად საჯარო სამართლის იურიდიული პირების მიერ სახელმწიფო ბიუჯეტში მიმართული სახსრები - 14 536.4 ათასი ლარი), ანუ საპროგნოზო მაჩვენებლის 187.3%.

*ათასი ლარი*

| **დასახელება** |  **საანგარიშო პერიოდის ფაქტი** |
| --- | --- |
| **გრანტები** | **177,131.8** |
| **ბიუჯეტის მხარდამჭერი გრანტები** | **127,109.6** |
| **საინვესტიციო გრანტები** | **23,466.1** |
| SDC | 994.1 |
| IFAD | 168.6 |
| GEF | 599.9 |
| EU | 1,681.4 |
| MCC | 18,483.2 |
| KfW | 1,538.9 |
| **ხაზინის ანგარიშზე რიცხული რეესტრის გრანტები** | **12,019.7** |
| **მიმდინარე გრანტები ცენტრალური სსიპ(ებ)-დან/ა(ა)იპ(ებ)-დან**  | **14,536.4** |

**სხვა შემოსავლების** საპროგნოზო მაჩვენებელი განისაზღვრა 68 199.0 ათასი ლარის ოდენობით, მობილიზებულ იქნა 86 392.1 ათასი ლარი, ანუ საპროგნოზო მაჩვენებლის 126.7%.

საანგარიშო პერიოდში სხვა შემოსავლების მობილიზაციის მდგომარეობა ცალკეული სახეების მიხედვით შემდეგია:

* + **საკუთრებიდან მიღებული შემოსავლების** სახით მობილიზებულია 27 167.4 ათასი ლარი, რაც საპროგნოზო მაჩვენებლის (18 260.0 ათასი ლარი) 148.8%-ია. აქედან,
* **პროცენტები** - 23 677.4 ათასი ლარი, რაც საპროგნოზო მაჩვენებლის (17 500.0 ათასი

ლარი) 135.3%-ს შეადგენს.

* **დივიდენდები -** 17.3 ათასი ლარი, რაც საპროგნოზო მაჩვენებლის (60.0 ათასი

ლარი) 28.8%-ს შეადგენს.

* **რენტის** სახით მობილიზებულია 3 472.7 ათასი ლარი, რაც საპროგნოზო მაჩვენებლის (700.0 ათასი ლარი) 496.1%-ია.
	+ **საქონლისა და მომსახურების რეალიზაციიდან** მობილიზებულია 19 383.2 ათასი ლარი, რაც საპროგნოზო მაჩვენებლის (17 839.0 ათასი ლარი) 108.7%-ია. აქედან,
* **ადმინისტრაციული მოსაკრებლებისა და გადასახდელების სახით -** 18 779.6 ათასი ლარი, რაც საპროგნოზო მაჩვენებლის (17 320.0 ათასი ლარი) 108.4%-ია. მათ შორის:
	+ - სალიცენზიო მოსაკრებელი - 42.4 ათასი ლარი, რაც საპროგნოზო მაჩვენებლის (47.0 ათასი ლარი) 90.3%-ია;
		- სანებართვო მოსაკრებელი - 12 122.9 ათასი ლარი, რაც საპროგნოზო მაჩვენებლის (12 000.0 ათასი ლარი) 101.0%-ია.
		- სარეგისტრაციო მოსაკრებელი - 1 480.8 ათასი ლარი, რაც საპროგნოზო მაჩვენებლის (360.0 ათასი ლარი) 411.3%-ია;
		- სახელმწიფო ბაჟი - 4 480.6 ათასი ლარი, რაც საპროგნოზო მაჩვენებლის (4 050.0 ათასი ლარი) 110.6%-ია;
		- საკონსულო მოსაკრებელი - 354.5 ათასი ლარი, რაც საპროგნოზო მაჩვენებლის (460.0 ათასი ლარი) 77.1%-ია;
		- სამხედრო სავალდებულო სამსახურის გადავადების მოსაკრებელი - 164.1 ათასი ლარი, რაც საპროგნოზო მაჩვენებლის (283.0 ათასი ლარი) 58.0%-ია.
		- სხვა არაკლასიფიცირებული მოსაკრებლების სახით მობილიზებულია 134.4 ათასი ლარი, რაც საპროგნოზო მაჩვენებლის (120.0 ათასი ლარი) 112.0%-ია.
* **არასაბაზრო წესით გაყიდული საქონლისა და მომსახურებიდან -** 603.7 ათასი ლარი, რაც საპროგნოზო მაჩვენებლის (519.0 ათასი ლარი) 116.3%-ია. მათ შორის:
	+ - საქონლის რეალიზაციიდან - 5.2 ათასი ლარი, რაც საპროგნოზო მაჩვენებლის (19.0 ათასი ლარი) 27.5%-ია;
		- მომსახურების გაწევიდან - 598.5 ათასი ლარი, რაც საპროგნოზო მაჩვენებლის (500.0 ათასი ლარი) 119.7%-ია;
	+ **სანქციების (ჯარიმები და საურავები)** სახით მობილიზებულია 20 787.4 ათასი ლარი, რაც საპროგნოზო მაჩვენებლის (16 500.0 ათასი ლარი) 126.0%-ია.
	+ **ნებაყოფლობითი ტრანსფერები გრანტების გარეშე** მობილიზებულია 116.0 ათასი ლარი.
	+ **შერეული და სხვა არაკლასიფიცირებული შემოსავლების სახით** მობილიზებულია 18 938.1 ათასი ლარი, რაც საპროგნოზო მაჩვენებლის (15 600.0 ათასი ლარი) 121.4%-ია.

**2019 წლის იანვარ-მარტის სახელმწიფო ბიუჯეტის სხვა შემოსავლების შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
| **სხვა შემოსავლები** | **68,199.0** | **86,392.1** | **18,193.1** | **126.7** |
|  **შემოსავლები საკუთრებიდან** | **18,260.0** | **27,167.4** | **8,907.4** | **148.8** |
|  პროცენტები | 17,500.0 | 23,677.4 | 6,177.4 | 135.3 |
| დივიდენდები | 60.0 | 17.3 | -42.7 | 28.8 |
| რენტა | 700.0 | 3,472.7 | 2,772.7 | 496.1 |
|  **საქონლისა და მომსახურების რეალიზაცია** | **17,839.0** | **19,383.2** | **1,544.2** | **108.7** |
|  **ადმინისტრაციული მოსაკრებლები და გადასახდელები** | **17,320.0** | **18,779.6** | **1,459.6** | **108.4** |
|  სალიცენზიო მოსაკრებლები | 47.0 | 42.4 | -4.6 | 90.3 |
|  სანებართვო მოსაკრებლები | 12,000.0 | 12,122.9 | 122.9 | 101.0 |
|  სარეგისტრაციო მოსაკრებლები | 360.0 | 1,480.8 | 1,120.8 | 411.3 |
|  სახელმწიფო ბაჟი | 4,050.0 | 4,480.6 | 430.6 | 110.6 |
|  საკონსულო მოსაკრებელი | 460.0 | 354.5 | -105.5 | 77.1 |
|  სამხედრო სავალდებულო სამსახურის გადავადების მოსაკრებელი | 283.0 | 164.05 | -119.0 | 58.0 |
|  სხვა არაკლასიფიცირებული მოსაკრებელი | 120.0 | 134.4 | 14.4 | 112.0 |
| **არასაბაზრო წესით გაყიდული საქონელი და მომსახურება** | **519.0** | **603.7** | **84.7** | **116.3** |
|  შემოსავლები საქონლის რეალიზაციიდან | 19.0 | 5.2 | -13.8 | 27.5 |
|  შემოსავლები მომსახურების გაწევიდან | 500.0 | 598.5 | 98.5 | 119.7 |
| **სანქციები (ჯარიმები და საურავები)** | **16,500.0** | **20,787.4** | **4,287.4** | **126.0** |
| **ნებაყოფლობითი ტრანსფერები, გრანტების გარდა** | **0.0** | **116.0** | **116.0** | **#DIV/0!** |
| **შერეული და სხვა არაკლასიფიცირებული შემოსავლები** | **15,600.0** | **18,938.1** | **3,338.1** | **121.4** |

**არაფინანსური აქტივების** კლებიდან მობილიზებულ იქნა 18 665.8 ათასი ლარი, რაც საპროგნოზო მაჩვენებელის (15 800.0 ათასი ლარი) 118.1%-ია.

**ფინანსური აქტივების** კლებიდან მობილიზებულ იქნა 6 420.4 ათასი ლარი, რაც საპროგნოზო მაჩვენებლის (4 500.0 ათასი ლარი) 142.7%-ია.